উলুমুল কুরআন
উলুমুল কুরআন (উর্দু: علوم القرآن‎‎) মুহাম্মদ তাকি উসমানির উর্দু ভাষায় রচিত কুরআনের তাফসীর সম্পর্কিত একটি বই। এটি মূলত তিনি তার পিতার রচিত মাআরিফুল কুরআনের ভূমিকা স্বরূপ রচনা করেছিলেন। ভূমিকাটির কলেবর বৃদ্ধি পাওয়ায় তিনি এটি গ্রন্থাকারে প্রকাশ করেন। ১৯৭৬ সালে দারুল উলুম করাচি থেকে এটি প্রথম প্রকাশিত হয়। পৃষ্ঠা সংখ্যা পাঁচ শতাধিক। গ্রন্থটি দুইভাগে বিভক্ত। প্রথমভাগে কুরআন নিয়ে আলোচনা হয়েছে। এইভাগে ৮টি অধ্যায় রয়েছে। দ্বিতীয়ভাগে আলোচিত হয়েছে কুরআনের তাফসীর। এইভাগে আছে ৪ টি অধ্যায়। ২০০৭ সালে "An Approach to the Quranic Sciences" নামে গ্রন্থটির ইংরেজি অনুবাদ হয়েছে। অনুবাদক মুহাম্মদ সালেহ সিদ্দিকী।